CELEX: 62005CA0039
Language: bg
Date: 2008-07-01 00:00:00
Title: Съединени дела C-39/05 P и C-52/05 P: Решение на Съда (голям състав) от 1 юли 2008 г. — Кралство Швеция, Maurizio Turco/Съвет на Европейския съюз, Кралство Дания, Република Финландия, Обединено кралство Великобритания и Северна Ирландия, Комисия на Европейските общности (Обжалване — Достъп до документите на институциите — Регламент (ЕО) № 1049/2001 — Правни становища)

15.8.2008   
            
            
               BG
            
            
               Официален вестник на Европейския съюз
            
            
               C 209/2
            
         Решение на Съда (голям състав) от 1 юли 2008 г. — Кралство Швеция, Maurizio Turco/Съвет на Европейския съюз, Кралство Дания, Република Финландия, Обединено кралство Великобритания и Северна Ирландия, Комисия на Европейските общности
   (Съединени дела C-39/05 P и C-52/05 P) (1)
   
   (Обжалване - Достъп до документите на институциите - Регламент (ЕО) № 1049/2001 - Правни становища)
   (2008/C 209/02)
   Език на производството: английски
   Страни
   
      Жалбоподатели: Кралство Швеция (представители: K. Wistrand и A. Falk), Maurizio Turco (представители: O. Brouwer и C. Schillemans, avocaten)
   
      Встъпваща в подкрепа на жалбаподателите страна: Кралство Нидерландия (представители: H. G. Sevenster, C. M. Wissels и M. de Grave)
   
      Друга страна в производството: Съвет на Европейския съюз (представители: J.-C. Piris, M. Bauer и B. Driessen), Кралство Дания (представител: B. Weis Fogh), Република Финландия (представители: A.. Guimaraes-Purokoski и J. Heliskoski), Обединено кралство Великобритания и Северна Ирландия (представители: V. Jackson, S. Nwaokolo и T. Harris, и J. Stratford, barrister), Комисия на Европейските общности (представители: M. Petite, C. Docksey и P. Aalto)
   Предмет
   Жалба срещу Решение на Първоинстанционния съд (пети състав) от 23 ноември 2004 г. по дело Turco/Съвет (T-84/03), с което Първоинстанционният съд отхвърля жалбата по дело T-84/03 за отмяна на решението на Съвета, с което частично се отхвърля искането на г-н Turco за получаване на достъп до някои документи, включени в дневния ред на 2455-тото заседание на Съвета „Правосъдие и вътрешни работи“, проведено на 14 и 15 октомври 2002 г.
   Диспозитив
   
               1)
            
            
               Отменя Решение на Първоинстанционния съд на Европейските общности от 23 ноември 2004 г. по дело Turco/Съвет (T-84/03), в частта относно Решение на Съвета на Европейския съюз от 19 декември 2002 г., с което на г-н Turco се отказва достъп до Становище № 9077/02 на правната служба на Съвета относно предложение за директива на Съвета за установяване на минимални стандарти за приемане на търсещите убежище в държавите-членки, и в частта, с която г-н Turco и Съветът се осъждат всеки от тях да понесе половината от съдебните разноски.
            
         
               2)
            
            
               Отменя Решение на Съвета на Европейския съюз от 19 декември 2002 г., с което на г-н Turco се отказва достъп до Становище № 9077/02 на правната служба на Съвета.
            
         
               3)
            
            
               Осъжда Съвета на Европейския съюз да заплати съдебните разноски на Кралство Швеция, направени в производството по обжалване, както и тези на г-н Turco, направени, както в посоченото производство по обжалване, така и в първоинстанционното производство, приключило с посоченото решение на Първоинстанционния съд на Европейските общности.
            
         
               4)
            
            
               Кралство Дания, Кралство Нидерландия, Република Финландия, Обединено кралство Великобритания и Северна Ирландия, Съветът на Европейския съюз, както и Комисията на Европейските общности понасят направените от тях съдебни разноски по обжалването.
            
         
               5)
            
            
               Съветът на Европейския съюз понася направените от него в първоинстанционното производство съдебни разноски.
            
         
      (1)  ОВ C 106, 30.4.2005 г.